Banebdjedet

Banebdjedet (Banebdjed) ialah dewa Mesir purba berkepala bebiri dengan pusat pemujaan yang berada di Mendes. Khnum ialah dewa setaranya di Mesir Hulu.

 Keluarga 
Isterinya ialah dewi Hatmehit ("Penghulu Segala Ikan"), yang mungkin dewa asal yang dipuja di Mendes.Pinch, Geraldine (2004). Handbook of Egyptian mythology. Oxford University Press. pp. 114–115. ISBN 0-19-517024-5 – via Google Books. Anak mereka ialah "Horus Anak" dan mereka membentuk kumpulan dewa yang dipanggil "Triad Mendes" atau "Dewa Tiga Serangkai Mendes".

 Etimologi 
Perkataan "bebiri" dan "jiwa" berbunyi sama dalam bahasa Mesir, jadi dewa-dewa bebiri kadangkala dianggap sebagai penampakan dewa-dewa lain.Pinch, Geraldine (2004). Handbook of Egyptian mythology. Oxford University Press. pp. 114–115. ISBN 0-19-517024-5 – via Google Books.

 Gambaran 
Lazimnya, dewa Banebdjedet yang bertanduk digambarkan dengan empat kepala bebiri untuk mewakili empat Ba dewa matahari. Dia juga mungkin berkaitan dengan empat dewa pertama yang memerintah Mesir (Osiris, Geb, Shu dan Ra-Atum), dengan keramat granit besar untuk setiap dewa di kuil Mendes.Pinch, Geraldine (2004). Handbook of Egyptian mythology. Oxford University Press. pp. 114–115. ISBN 0-19-517024-5 – via Google Books.

 Kisah 
Kitab Lembu Syurgawi mengatakan bahawa "Bebiri Mendes" ialah Ba Osiris, tetapi dia bukan pelayan kepada Osiris. Satu kisah dari zaman Kerajaan Baru menceritakan dia menjadi perunding dalam "Tribunal Ketuhanan" untuk mengadili antara Horus dan Seth, tetapi dia mencadangkan agar Neith melakukannya sebagai tindakan diplomasi. Dalam pertikaian ini, Banebdjedet akhirnya yang mencadangkan agar Seth diberi takhtanya kerana dia yang sulung.Pinch, Geraldine (2004). Handbook of Egyptian mythology. Oxford University Press. pp. 114–115. ISBN 0-19-517024-5 – via Google Books.

Di sebuah keramat di Ramesseum, sebuah stele merakamkan kisah dewa Ptah menukar bentuk kepada Banebdjedet, untuk mendapat kelelakiannya dan menjalinkan hubungan dengan wanita yang akan mengandungkan Rameses II.

 Galeri 

 Nota 

 Pautan luar